kardosdrur/scandi-wiki huggingface dataset:
Ian Lawther

William Ian Lawther (20. oktober 1939 - 25. april 2010) var en nordirsk fodboldspiller (angriber).

Lawther spillede fire kampe for det nordirske landshold i perioden 1960-1962. De fire kampe var mod henholdsvis Wales, Skotland, Italien og Holland, og alle fire opgør endte med nederlag.

På klubplan tilbragte Lawther størstedelen af karriere i England, hvor han blandt andet i fire sæsoner repræsenterede Brentford, mens han i fem år var tilknyttet Stockport.

Referencer

Eksterne henvisninger 

Fodboldspillere fra Nordirland
Fodboldspillere fra Bangor City F.C.
Fodboldspillere fra Stockport County F.C.
Fodboldspillere fra Sunderland A.F.C.
Fodboldspillere fra Blackburn Rovers F.C.
Fodboldspillere fra Scunthorpe United F.C.
Fodboldspillere fra Brentford F.C.
Personer fra Belfast
Damien Johnson

Damien Michael Johnson (født 18. november 1978 i Lisburn, Nordirland) er en nordirsk tidligere fodboldspiller (midtbane), der i perioden 1999-2010 spillede hele 59 kampe for Nordirlands landshold.

Johnson debuterede for landsholdet 29. maj 1999 i en venskabskamp mod Irland, mens hans sidste landskamp var en VM-kvalifikationskamp mod Tjekkiet 14. oktober 2009.

På klubplan spillede Johnson størstedelen af sin karriere i England, hvor han blandt andet i fem år var tilknyttet Blackburn, mens han i otte år repræsenterede Birmingham. I 2002 var han med til at vinde den engelske Football League Cup med Blackburn, omend han ikke var på banen i finalesejren over Tottenham. Han stoppede sin karriere i 2013 efter en enkelt sæson hos Fleetwood Town

Titler 
Football League Cup
 2002 med Blackburn Rovers

Referencer

Eksterne henvisninger 

Fodboldspillere fra Nordirland
Fodboldspillere fra Blackburn Rovers F.C.
Fodboldspillere fra Birmingham City F.C.
Fodboldspillere fra Nottingham Forest F.C.
Fodboldspillere fra Huddersfield Town F.C.
Fodboldspillere fra Plymouth Argyle F.C.
Fodboldspillere fra Fleetwood Town F.C.
Roger Freestone

Roger Freestone (født 19. august 1968 i Caerleon, Wales) er en walisisk tidligere fodboldspiller (målmand). Han spillede én kamp for det walisiske landshold, en venskabskamp mod Brasilien i år 2000.

Freestone tilbragte størstedelen af sin klubkarriere i hjemlandet hos Swansea City. Han spillede 549 ligakampe for klubben over en periode på 13 år. Derudover havde han ophold i Newport County, ligesom han tilbragte fire år hos engelske Chelsea.

I en kort periode i år 2000 var Freestone desuden fungerende manager for Swansea City.

Referencer

Eksterne henvisninger 

Fodboldspillere fra Wales
Fodboldspillere fra Swansea City A.F.C.
Fodboldspillere fra Chelsea F.C.
Fodboldspillere fra Hereford United F.C.
Fodboldspillere fra Newport County A.F.C.
Fodboldtrænere fra Wales
Paul Parry

Paul Ian Parry (født 19. august 1980 i Chepstow, Wales) er en walisisk tidligere fodboldspiller (kant).

Parry tilbragte hele sin karriere i de lavere rækker af det engelske ligasystem. Han spillede blandt andet seks år hos Hereford United og fem år hos Cardiff City. Han stoppede sin karriere i 2014 efter et par sæsoner hos Shrewsbury.

I perioden 2004-2008 spillede Parry 12 kampe og scorede ét mål for det walisiske landshold. Hans første landskamp var en venskabskamp mod Skotland, mens hans sidste kamp var en venskabskamp mod Georgien.

Referencer

Eksterne henvisninger 

Fodboldspillere fra Wales
Fodboldspillere fra Cardiff City F.C.
Fodboldspillere fra Shrewsbury Town F.C.
Fodboldspillere fra Hereford United F.C.
Fodboldspillere fra Preston North End F.C.
Martyn Margetson

Martyn Walter Margetson (født 8. september 1971 i Neath, Wales) er en walisisk tidligere fodboldspiller (målmand). Han spillede én kamp for det walisiske landshold, en venskabskamp mod Canada i 2004.

Margetson startede sin seniorkarriere hos Manchester City, som han - afbrudt af nogle udlejninger - repræsenterede frem til 1998. Senere repræsenterede han også Southend United, Cardiff City og Huddersfield Town.

Referencer

Eksterne henvisninger 

Fodboldspillere fra Wales
Fodboldspillere fra Huddersfield Town F.C.
Fodboldspillere fra Southend United F.C.
Fodboldspillere fra Cardiff City F.C.
Fodboldspillere fra Manchester City F.C.
Fodboldspillere fra Bristol Rovers F.C.
Fodboldspillere fra Bolton Wanderers F.C.
Fodboldspillere fra Luton Town F.C.
Patterson-Gimlin filmen

Patterson-Gimlin filmen, også kendt som Patterson filmen eller PGF, er en kort amerikansk film der viser et uidentificeret væsen, som filmskaberne af filmen påstår at være en Bigfoot. Optagelserne til filmen blev skudt i 1967 i den nordlige del af Californien, og filmen har siden været udsat for mange forskellige forsøg på at autentificere og afsløre mysteriet om væsenet i den. 

Filmen blev skudt af Roger Patterson (14. februar 1933 – 15. januar 1972), og Robert "Bob" Gimlin (18. oktober 1931). Filmen varer 59,5 sekunder, har i alt 954 billeder og kører på 16 billeder i sekundet.

Referencer 
 DNA tests to help crack mystery of Bigfoot or Yeti existence
 Film Introducing Bigfoot To World Still Mysterious 50 Years Later

Amerikanske film fra 1967
Kryptider
Anabasis

Anabasis (græsk: Ἀνάβασις for Opstigning) eller De titusindes march er den græske militærmand og historiker Xenofons beretning om græske lejetroppers deltagelse i et mislykket internt oprør i Perserriget og deres efterfølgende lange tilbagetog gennem riget i årene 401 f.Kr. – 399 f.Kr. for at slippe ud og komme hjem til Grækenland. Xenofon havde selv deltaget i ledelsen af tilbagetoget.

Historien 
I år 401 f.Kr. samlede den persiske prins Kyros den Yngre tropper til et oprør mod den persiske konge, Artaxerxes 2., prinsens bror. Xenofon sluttede sig til hæren, efter eget udsagn for at møde en ven, Proxenos, og Kyros, ikke for at være lejesoldat. Xenofon fulgte med oprørshæren.

Det første slag, slaget ved Kunaxa, blev et nederlag for oprørshæren, og Kyros blev dræbt. Kort efter blev den spartanske leder af lejetropperne Klearkhos og andre græske seniorofficerer dræbt eller taget til fange ved forræderi af den persiske satrap Tissafernes. Tilbage var tre græske officerer, heriblandt Xenofon. Han blev valgt til at lede tilbagetoget.

Han kom til at spille en afgørende rolle ved at opmuntre de titusinde til marchere nordover, krydse ørkener og snefyldte bjerge for at nå frem til de græske byer på kysten af Sortehavet. Ladt tilbage i det nordlige Mesopotamien, uden forsyninger eller mad ud over hvad de kunne skaffe sig ved magtanvendelse eller forhandlinger, kæmpede de titusinde sig nordover, gennem Gordion og Armenien. Man måtte ofte tage meget hurtige beslutninger, da perserkongens hær forfulgte dem. Desuden var de lokale generelt fjendtligt indstillede, og angreb grækernes flanker.

Til sidst nåede styrken frem til kysten ved Trapezunt. Da de øjnede havet, udbrød grækerne »thálatta, thálatta«, »havet, havet!«. Dette brøl, der siden blev berømt, gengives af og til »thalassa, thalassa!«. Det er ganske rigtigt den almindelige græske stavemåde (θαλασσα, θαλασσα), men på den attiske dialekt udtaltes det med -tt- i stedet for -ss-. Nu var de blandt grækere. Deres lange rejse sluttede med, at de lod sig rekruttere af den spartanske hærfører Thimbron.

Kilder og henvisninger 

 

Hellenistiske krige
Kaldvågfjorden

Kaldvågfjorden er en fjordarm nord af  Sagfjorden i Hamarøy i Nordland  fylke i Norge.

Fjorden har sit indløb mellem Nes på Hamarøya og Finnøy på Finnøya og går  ca. 16 kilometer, først mod nordøst så mod øst, ind mod Kaldvågstraumen mellem fastlandet og Finnøya. Ved indløbet er der stærke tidevandsstrømme, holme, skær og en del lavvandede områder, med største dybde på 15 meter.

Videre langs vest- og nordkysten ligger det tilgrænsende naturreservat  Steinslandsvatnet, og Forrøya, som er den største ø i fjorden. I Røssvika ligger bygden Røsvik, og ca. en kilometer længere mod øst, Skottestad.

Mellem Haukås og Kaldstad går den ca. seks kilometer lange Lilandspollen  nordover mod Hamsund, med det tilgrænsende naturreservat  Lilandsvatnet på vestsiden af vigen. Bygden Kaldvåg ligger lidt nordvest for Kaldvågstraumen, i bunden af fjorden.
Sydkysten af fjorden går langs kysten af Finnøya, og er uden bebyggelse, med undtagelse af bygden Finnøy ved indløbet. Kalvågfjorden og Innhavet er et af 36 områder som er udpeget af et rådgivende ekspertudvalg som de bedste kandidatområder for marin naturbeskyttelse i Norge.

Fra Oppeid til Skutvik går Fylkesve 81  delvis langs nord- og vestkysten af fjorden, mens Fylkesvej 661  og Fylkesvej 662  ender henholdsvis på Nes og Finnøy.

Kilder og henvisninger 

 Kaldvåg Engelsk side. Bilder fra Kaldvåg tatt av en tilreisende turist.

Fjorde i Nordland
Hamarøy
7. etape af Giro d'Italia 2019

7. etape af Giro d'Italia 2019 gik fra Vasto til L'Aquila 17. maj 2019. 

Pello Bilbao vandt etapen efter et udbrud.

Resultater

Etaperesultat

Klassementerne efter etapen

Samlede stilling

Pointkonkurrencen

Bjergkonkurrencen

Ungdomskonkurrencen

Holdkonkurrencen

Referencer

Eksterne henvisninger 
 

07
Tour of Norway 2019

Tour of Norway 2019 var den 9. udgave af det norske landevejscykelløb. Løbet foregik i perioden 28. maj til 2. juni 2019. Løbet var en del af UCI Europe Tour 2019 og var i kategorien 2.HC. Den samlede vinder af løbet blev norske Alexander Kristoff fra .

Løbet var det første efter at Tour of Norway blev slået sammen med Tour des Fjords, og var dermed blevet udvidet fra fem til seks dage, og længden på løbet var for første gang over 1000 kilometer. Løbet bevægede sig også for første gang udenfor Østlandet. Siden løbet blev arrangeret ugen efter Hammer Stavanger, var deltagelsen af de store professionelle hold betydelig større end tidligere, med hele elleve tilmeldte WorldTour-hold, mod tre til seks i tidligere udgaver.

Ryttere og hold

Danske ryttere

Etaperne

1. etape

2. etape

3. etape

4. etape

5. etape

6. etape

Trøjernes fordeling gennem løbet

Resultater

Samlede stilling

Pointkonkurrencen

Bjergkonkurrencen

Ungdomskonkurrencen

Holdkonkurrencen

Eksterne henvisninger 
 
 

2019
UCI Europe Tour 2019
Sundvolden Grand Prix 2019

Sundvolden Grand Prix 2019 var den niende udgave af endagsløbet Sundvolden Grand Prix og blev arrangeret 11. maj 2019 af Ringerike Sykkelklubb. Løbet var klassificeret som kategori 1.2 af UCI, og der var også et eget juniorløb.

Hold

Resultater 
Af 147 tilmeldte ryttere i hovedløbet var der 146 som startede og 57 som fuldførte.

I juniorløbet var der 78 tilmeldte, 70 som startede og 36 som fuldførte.

Startliste

Se også 
 Ringerike Grand Prix 2019

Referencer

Eksterne henvisninger 
 
 Officielle tidtagerresultater – VotreCourse

2019
UCI Europe Tour 2019
Ringerike Grand Prix 2019

Ringerike Grand Prix 2019 var den 44. udgave af endagsløbet Ringerike Grand Prix og blev arrangeret 12. maj 2019 af Ringerike Sykkelklubb. Løbet var klassificeret som kategori 1.2 af UCI.

Hold

Resultater 
Af 147 tilmeldte ryttere var der 143 som startede og 45 som fuldførte.

I juniorløbet var der 78 tilmeldte, 68 som startede og 44 som fuldførte.

Startliste

Se også 
 Sundvolden Grand Prix 2019

Referencer

Eksterne henvisninger 
 
 Officielle tidtagerresultater – VotreCourse

2019
UCI Europe Tour 2019
Guro Nestaker

Guro Nestaker (født 15. august 1998) er en norsk håndboldspiller, som spiller i Storhamar HE.

Referencer 

Håndboldspillere fra Norge
Stine Lidén

Stine Lidén (født 31. maj 1988) er en norsk håndboldspiller, som spiller i Storhamar HE og Norges kvindehåndboldlandshold.

Referencer 

Håndboldspillere fra Norge
Poolbar Festival

Poolbar Festival er en festival, der finder sted hvert år i den østrigske by Feldkirch i Vorarlberg. Festivalledelsen angiver det årlige besøgstal til at være omkring 20.000.

Festival 
Festivallen har fundet sted siden år 1994, hvor der hver sommer i juli og august i løbet af seks uger udover koncerter bliver afholdt specielle biografforestillinger, kortfilmforevisninger, kabaret-forestillinger, poetry-slam, modeopvisninger og diskussionpaneler. Det finder sted i den tidligere jesuitterskoles (Stella Matutia) nu forhenværende svømmehal fra 1912 i Reichenfeldpark, tæt på centrum. Indretningen er hvert år forskellig, hvor sidste års vinder af en arkitekturkonkurrence står for konceptet. Der finder ligeledes kunst- og modekonkurrencer sted.

Udmærkelser 
 2014 Österreichischer Kunstpreis für Kulturinitiativen

Line-Ups (udvalg) 

 2006: Calexico, Vendetta, Trail of Dead, Attwenger, Eagle Seagull
 2007: Shout Out Louds, Kosheen, Final Fantasy, Slut, IAMX
 2008: The Wombats, The Notwist, Friska Viljor, Modeselektor, Iron & Wine
 2009: Dropkick Murphys, Anti-Flag, Morcheeba, Art Brut
 2010: Nada Surf, Juliette Lewis, Flogging Molly, Ebony Bones
 2011: Portugal. The Man, The Subways, Molotov, Kettcar, DEUS, Hercules & Love Affair
 2012: Marilyn Manson, Regina Spektor, Yann Tiersen, Theophilus London, The Whitest Boy Alive, Gogol Bordello
 2013: My Bloody Valentine, Frank Turner, Young Rebel Set, Casper, Bad Religion, Kate Nash
 2014: Shout Out Louds, Bonaparte, The Dandy Warhols, Anna Calvi, Maxïmo Park
 2015: Patrice, Wanda, William Fitzsimmons, Elektro Guzzi, Darwin Deez, Colour Haze
 2016: Nada Surf, Travis, Dispatch, Peaches, Lola Marsh
 2017: Pixies, Jake Bugg, Sohn, The Naked And Famous, HVOB, Leyya, Conor Oberst
 2018: Eels, Ziggy Marley, Shout Out Louds, The Subways
 2019: Bilderbuch, Xavier Rudd, Mattiel, The Twilight Sad, Tove Lo, Propaghandi
 2020: Lou Asril, Nneka, Buntspecht
 2021: The Notwist, Cari Cari, Sharktank, Mighty Oaks, Patrice
 2022: Sportfreunde Stiller, Metronomy, Local Natives, Kytes, HVOB, 5/8erl in Ehr'n, Alicia Edelweiss, My Ugly Clementine, Wolf Haas, Alfred Dorfer

Referencer

Eksterne henvisninger 
 Officiel hjemmeside

Musik fra Østrig
Musikfestivaler i Østrig
Etableret i 2006
The Coalition

The Coalition (eller Liberal–National Coalition) er en politisk koalition af centrum-højre partier, der udgør den ene af de to store blokke i national australsk politik. Koalitionens politiske modpart er Australian Labor Party (ALP), og de to blokke anses i praksis at udgøre et to-parti system. The Coalition har siden det australske parlamentsvalg i 2013 været regeringsledende i Australien. Leder af The Coalition har siden 2018 været Australiens premierminister Scott Morrison. The Coalition vandt det seneste parlamentsvalg i 2019. 

De to partier i The Coalition er Liberal Party of Australia og National Party of Australia. 
De to partier har forskellige vælgerbaser; hvor det større Liberal Party primært har deres vælgere i byerne, har National Party næsten udelukkende deres vælger i landdistrikterne. Samarbejdet blev etableret i 1946 kort efter dannelsen af The Liberal Party.

I Northern Territory har terrioriets afdelinger af Liberal Party og National Party fussioneret i 1974 til Country Liberal Party (CLP), og i Queensland har partiafdelingerne i 2008 fusioneret til Liberal National Party of Queensland (LNP).

Referencer

Eksterne henvisninger 
 Liberals site
 Nationals site
 LNP's site
 CLP's site 

Politiske partier i Australien
Etableret i 1943
Pascal Ackermann

Pascal Ackermann (født 17. januar 1994) er en tysk cykelrytter, der kører for det professionelle cykelhold .

Meritter 

2015
 2. etape, Szlakiem Grodów Piastowskich
2016
  Tysk U23-mester i landevejsløb
 4. etape, Tour de Berlin
  Herrernes linjeløb (U23), VM i landevejscykling
2018
 5. etape, Romandiet Rundt
 2. etape, Critérium du Dauphiné
  Tysk mester i landevejsløb
 London-Surrey Classic
 1. og 2. etape, Polen Rundt
 Brussels Cycling Classic
 Grand Prix de Fourmies
 2. etape, Tour of Guangxi
2019
 Clásica de Almería
 Bredene Koksijde Classic
 Eschborn–Frankfurt
 2. og 5. etape, Giro d'Italia 
2022
 4. etape, Polen Rundt

Eksterne henvisninger 
 

Mandlige cykelryttere fra Tyskland
Europæiske alliance af folk og nationer

Den europæiske alliance af folk og nationer (engelsk: European Alliance for People and Nations – EAPN) er en kommende nationalistisk højreorienteret partialliance i EU. Alliancen er under forberedelse i foråret 2019.

Alliancens første møde i Milano den 8. april 2019 var indkaldt af den italienske indenrigsminster Matteo Salvini. I mødet deltog repræsentanter fra Lega (Italien), Dansk Folkeparti, Alternative für Deutschland og De Sande Finner.

Siden har Det Østrigske Frihedsparti, Rassemblement National (Frankrig), det hollandske Frihedsparti, Vlaams Belang (Belgien), Estlands Konservative Folkeparti (), EKRE, SME RODINA – Boris Kollár (Slovakiet), Svoboda a přímá demokracie (Tjekkiet) og Wolja (Bulgarien) også vist interesse.

Referencer 

Alliance af folk og nationer
Line Mørkeby

Line Mørkeby (født 3. december 1977) er dansk dramatiker, uddannet fra Dramatikeruddannelsen ved Aarhus Teater.

Line Mørkeby studerede teatervidenskab og kunsthistorie, før hun blev optaget på Dramatikeruddannelsen ved Aarhus Teater. Ved sin afgang fra uddannelsen i 2007 lykkedes det for Mørkeby at få sit afgangsstykke Musical antaget og opført på Det Kongelige Teater.

Mørkeby har skrevet mere end 40 skuespil og dramatiseringer og modtaget et antal priser og prisnomineringer. Allerede i 2009 modtog hun en talentpris ved Reumert-uddelingerne, og i 2015 fik hun årets børneteaterpris for Jeg mig fuck dig og i 2016 en Reumert Særpris for stykket Hår på den.

Privat danner hun par med Anders Juul, der er skuespiller. De to har også samarbejdet på teatret. I 2018 var Mørkeby nomineret til en Reumert for sin dramatisering af Jeg løber med Anders Juul i hovedrollen. Stykket var baseret på en blog af Anders Legarth Schmidt om at løbe og om at miste sit barn, og udover dramatiker-indstillingen var forestillingen også nomineret til en Reumert Særpris.

Bibliografi

Drama 
 Menneskegalskab, Århus Teater, Stiklingen 2006 (Skrevet sammen med Andreas Garfield)
 Paradis, Ålborg Teater, 2006
 Musical, Det Kongelige Teater, 2008
 Core, Østre Gasværks intimscene, 2008
 Den sømand han må lide, Camp X (Rialto), 2008
 6 P L R K?, Premiere på Børne – og ungdomsteaterfestivalen i Horsens 2008
 Valkyrien, Teater Momentum, 2010
 Lykke Bjørn, Teater Grob, 2010
 V.I.P, Teatret St.tv, 2011
 Nolde, Thy Teater 2011
 Jeg mig fuck dig,Teater Grob, 2012
 Pagten, Det flydende Teater, 2012
 Bo bedre, Mungo Park, 2012
 Far, mor og skillemis, Folketeatret, 2012
 Frelserne, Gasværket, 2012
 Aeneaderne, Københavns Musikteater, 2013
 T 147 Dania, Thy Teater, 2013
 Ung blond pige, Bådteatret, 2013
 Charter, Randers egnsteater, 2013
 Huset, Det lille teater, 2013
 Das unheimliche, Katapult, 2013
 Deadline, Teater Grob, 2014
 Når det skærer i hjertet, Teater Kompas, 2014
 Bye Bye Yue Yue, Teater Katapult, 2014
 Oprørt, Den Røde Plads (Dansk Dansk), 2014
 Perkercabaret, Cafe AE, Nørrebrogade (Dansk Dansk), 2015
 Grinet & Døden, Det flydende teater, 2015
 Hvor går drømmene hen?, Brandts Klædefabrik, 2015
 + 1, Teater Grob, 2015
 Skakmat- når et menneske falder, Teater Grob, 2015
 Hår på den, Teater Grob, 2015
 De Stuerene, Mungo Park Kolding, 2016
 Jean de France (Bearbejdning), Folketeatret, 2016.
 Forældremødet, Bådteatret, 2017
 Cirkus Summarum 2017, Amager Strandpark m.m., 2017
 Human Nature, Teater Katapult, 2017
 SKAM, Aveny-T, 2017
 Jeg løber, Det Kongelige Teater, 2017
 Fritz Hansen folket, Mungo Park, 2017
 Flygt, Danmarksturné, 2018
 Skam 2 – Noora og William, Aveny T, 2018

Radiodrama 
 Bang, RadioDrama, DR, dramatisering af to noveller af Herman Bang
 Blind date – Åh Sandy my darling, RadioDrama, DR
 Æblekrogen, RadioDrama, DR
 Den femogtyvende inklusiv, Radiodrama DR
 Jeg er min eneste ene, Radiodrama DR

Referencer 

Dramatikere fra Danmark
Dansksprogede forfattere fra Danmark
Innhavet (fjord)

Innhavet  er en fjordarm nordøst for  Sagfjorden og Kaldvågfjorden i  Hamarøy i  Nordland  fylke i Norge.

Dette indhav har indløb fra Sagfjorden gennm Røttangsstraumen i syd og fra Kaldvågfjorden gennem Kaldvågstraumen i nordvest. Begge strømmene går mellem fastlandet og  Finnøya. Mellem indløbene er der ca. 9,9 kilometer. Fjorden går i nordøstlig retning fra Rødtangen til Hillingan, og fortsætter mod nord, før den går vestover til Kaldvågstraumen. Herfra er der en arm videre i nordvestlig retning til Kaldvåg. Med denne arm er lengden på Innhavet ca. 13,8 kilometer.

Der er flere vige og bugter ind mod fastlandet i øst: Karpollen mellem Straumsnesøya og Klubben, Sagpollen (syd) mellem Klubben og Hillingan og Sagpollen (nord) mellem Hillingan og Sommarset. Landområderne omkring  Trollpollen er beskyttet som naturreservat, mens Varpelva har udløb i Varpvågen læengere mod nord.

Traséen til Fylkesvej 662 følger den sydlige del af  Innhavet over Straumsnesøya til broen over Røttangsstraumen, og Europavej E6 går langs Sagpollen.

Kilder og henvisninger 

 Kaldvågfjorden og Innhavet marine verneområde 2.06.2015 på fylkesmannen.no

Fjorde i Nordland
Hamarøy
Finnøya (Hamarøy)

Finnøya (lulesamisk: Dirvik, lulesamisk historisk: Dirvvek) er en ø i Hamarøy kommune i Nordland fylke i Norge. Øen ligger nordvest for bebyggelsen Innhavet med Sagfjorden i syd, Kaldvågfjorden i nordvest og fjorden Innhavet i nordøst. Med et areal på  er Finnøya Norges 60. største ø. Der var 75 indbyggere på øen i 2001. På østsiden ligger øens højeste punkt, Straumfjellet, som er 436 meter over havet. 

Fylkesvej 662  går langs sydkysten af Finnøya, og giver forbindelse til fastlandet og Europavej E6  via bro over Røttangsstraumen. Sagfjord kirke ligger i bebyggelsen Karlsøy.

Kilder og henvisninger

Øer i Nordland
Hamarøy
Biljana Stojkoska

Biljana Stojkoska (født 12. maj 1975 i København) er en dansk skuespiller og manuskriptforfatter. Stojkoska har medvirket i Dicte, Broen, Afvej, The Rain og en lang række af kortfilm og tv-serier. Hun er uddannet på skuespillerskolen William Esper Studio i New York City.

Filmografi

Film

Tv

Referencer

Eksterne henvisninger 
 

Filmskuespillere fra Danmark
Chris Marustik

Christopher "Chris" Marustik (10. august 1961 - 12. august 2015) var en walisisk fodboldspiller (midtbane).

Marustik tilbragte hele sin aktive karriere i hjemlandet, hvor han blandt andet spillede for begge de to store walisiske klubber i det engelske ligasystem, Swansea og Cardiff. For Wales' landshold spillede Marustik desuden seks kampe, som alle faldt i 1982.

Referencer

Eksterne henvisninger 

Fodboldspillere fra Wales
Fodboldspillere fra Cardiff City F.C.
Fodboldspillere fra Swansea City A.F.C.
Fodboldspillere fra Newport County A.F.C.
Fodboldspillere fra Barry Town F.C.
Jeremy Charles

Jeremy Melvyn Charles (født 26. september 1959 i Swansea, Wales) er en walisisk tidligere fodboldspiller (angriber).

Charles spillede størstedelen af sin karriere hos Swansea City i sin fødeby, og nåede næsten 250 ligakampe for klubben. Han havde sidenhen også ophold hos de engelske klubber Queens Park Rangers og Oxford United.

For Wales' landshold spillede Charles desuden 19 kampe og scorede ét mål. Hans første landskamp var en VM-kvalifikationskamp mod Tjekkoslovakiet i 1980, hans sidste en EM-kvalifikationskamp mod Finland i efteråret 1986.

Referencer

Eksterne henvisninger 

Fodboldspillere fra Wales
Fodboldspillere fra Swansea City A.F.C.
Fodboldspillere fra Queens Park Rangers F.C.
Fodboldspillere fra Oxford United F.C.
Personer fra Swansea
Tony Rees

Anthony Andrew Rees (født 1. august 1964 i Merthyr Tydfil, Wales) er en walisisk tidligere fodboldspiller (angriber). Han spillede én kamp for det walisiske landshold, en venskabskamp mod Norge i 1984.

Rees tilbragte størstedelen af sin klubkarriere i England, hvor han spillede for klubber i hver af landets fire øverste fodboldrækker. Han tilbragte blandt andet fem år hos Birmingham City, og var også tilknyttet den anden store Birmingham-klub, Aston Villa.

Referencer

Eksterne henvisninger 

Fodboldspillere fra Wales
Fodboldspillere fra Aston Villa F.C.
Fodboldspillere fra Shrewsbury Town F.C.
Fodboldspillere fra Birmingham City F.C.
Fodboldspillere fra West Bromwich Albion F.C.
Fodboldspillere fra Peterborough United F.C.
Fodboldspillere fra Grimsby Town F.C.
Fodboldspillere fra Barnsley F.C.